de is pt is is is is is en is is is is is is is is de is is is is is is is is is is is is is is en is en is war es ceb is nl is is is is is is is is is is is is is is is is is is is is is is is is is is is is is is is is is is is is is is is is is en is is is is cs is is is is is is pl is is is is is is is is is is is is is is is is is hbs_lat is is cs is it is is is is pl is de is de is de is it is it is it is it is it pt de is de is it is de is de is de is de is de is sv nb oc fr it is is de is is is is es en en is is is is hu is is is is is is en is is fy de is is is is is is is is is is is is en is is is is is is is is
Skógfellavegur er hluti gömlu þjóðleiðarinnar til Grindavíkur frá Hafnarfirði og dregur
nafn sitt af tveimur fellum, Litla- og Stóra Skógfelli, sem standa rétt við götuna um miðja vegu til Grindavíkur. Nafn götunnar hefur breyst í tímans rás því áður hét hluti hennar Sandakravegur, þ.e. sá hluti sem sem liggur frá Stapahorni og langleiðina að Stóra- Skógfelli en þar eru vegamót. Sandakravegur heldur áfram í átt að Kasti og Fagradalsfjalli en Skógfellavegur til Grindavíkur.
Gott er að hefja gönguna um Skógfellaveginn rétt ofan Reykjanesbrautar við austasta hluta Stapans en þar er vegvísir á götuna, bílastæði er skammt austan við skiltið. Gatan er nokkuð óljós framan af og vörður fáar og ógreinilegar. Leiðin hefur nú verið stikuð að Litla-Skógfelli af áhugagönguhópi á Suðurnesjum.
Þegar komið er skammt upp fyrir Reykjanesbrautina er gengið fram á sprungu sem heitir Hrafnagjá. Þarna við Skógfellaveginn lætur hún lítið yfir sér en þegar austar dregur er hún mjög falleg og tilkomumikil og þar er gjábarmurinn hæstur og snýr á móti suðri. Þegar götunni er fylgt áfram er komið að nokkuð löngu grágrýtisholti, Nýjaselsbjalla, og liggur gatan yfir austurhluta þess. Skammt austan götunnar, áður en komið er upp á bjallann, eru litlar seltóftir, Nýjasel, undir lágum hamri sem snýr til norðurs og dregur bjallinn nafn af selinu.
Nokkrar gjár eru á leiðinni, auðveldar yfirferðar og snúa hamraveggir þeirra allra til norðurs. Fyrsta gjáin sem eitthvað kveður að er Huldugjá en þar sem gatan liggur yfir gjána er sagt að Huldugjárvarða hafi staðið. Þarna liggur vel mörkuð leiðin nálægt austurjaðri Skógfellahraunsins.
Áhugavert er að gera smá lykkju á leiðina austur með gjánni og skoða Pétursborg sem stendur á barmi Huldugjár. Fjárborgin stendur nokkurn spöl austan vegarins yfir gjána. Pétursborg er gamalt sauðabyrgi frá Tumakoti í Vogum nefnt eftir Pétri Andréssyni bónda þar (1839-1904) en hann er sagður hafa hlaðið borgina. Við Pétursborg að austanverðu eru tvær gamlar fjárhústóftir og ein nokkuð nýrri aðeins ofar.
Á milli Huldugjár og næstu gjár sem heitir Litla-Aragjá er gatan nokkuð óljós á kafla en hefur verið stikuð en gatan er skýrari þar sem hún liggur yfir Aragjána. Þar er tæpt til beggja handa en stór varða stendur á efri gjábarminum. Þegar líður á verður gatan greinilegri og næsta gjá á leiðinni sem eitthvað kveður að er Stóra-Aragjá. Grjótfylling og hleðsla er í Stóru-Aragjá þar sem leiðin liggur yfir hana og þar er varða sem heitir Aragjárvarða en gjáin þarna við vörðuna heitir Brandsgjá.
Eftirfarandi er frásögn um atvik sem henti á þessum stað: Á jólaföstu árið 1911 var Brandur Guðmundsson bóndi á Ísólfsskála (1862-1955) á leið heim úr Hafnarfirði og dró sú ferð dilk á eftir sér. Hann lagði á Skógfellaveginn og ætlaði síðan inn á Sandakraveginn og niður að Ísólfsskála. Veður versnaði er leið á daginn og lenti Brandur í umbrotafærð suður heiðina. Allt í einu gaf fönn sig undan hestinum og þeir hrösuðu ofan í Stóru-Aragjá. Þarna hafði Brandur leitt hestana utan við klifið og svo fór að bæði hrossin þurfti að aflífa á staðnum. Síðan heitir þarna Brandsgjá. Brand kól mikið á fótum og var á Keflavíkurspítala í nokkra mánuði eftir slysið.
Þegar komið er upp fyrir Stóru-Aragjá tekur fljótlega við helluhraun sem nær langleiðina að Litla-Skógfelli og er vegurinn vel varðaður á þessum slóðum. Á fyrsta spottanum þarna er gatan mjög djúp því grjóti hefur verið rutt úr henni í miklum mæli en þegar ofar kemur taka við sléttar klappir markaðar djúpum hófförum.
Á hægri hönd eru Krókar, hraunhólar með kjarri í dældum, en á vinstri hönd, spöl sunnar, er Nyrðri-Mosadalagjá. Gjáin snýr bergvegg til suðausturs og þess vegna er erfitt að greina hana frá götunni. Milli hennar og Syðri-Mosadalagjár (með bergvegg til norðvesturs) er víðáttumikill misgengisdalur, þakinn mosa, og heitir sá Mosdalir eða Mosadalir. Við austurrætur Litla-Skógfells þarf að klöngrast yfir smá haft af grónu apalhrauni þar sem gatan liggur en þegar yfir það er komið liðast hún „milli hrauns og hlíðar” um skriðugrjót og grasteyginga. Skógfellin bera ekki nöfnin með réttu í dag því þau eru að mestu gróðurlaus.
Fyrir neðan og austan Litla-Skógfell er þó dálítið kjarr, bæði birkihríslur og víðir, og sjálfsagt hefur svæðið allt verið viði vaxið endur fyrir löngu. Við Litla-Skógfell endar Vatnsleysustrandarhreppur og Grindavíkurhreppur tekur við. Frá hlíðum Litla-Skógfells er gaman að horfa á  „vörðuskóginn” framundan en á milli Skógfellanna er einkennasnauð hraunbreiða sem auðvelt væri að villast um ef ekki væru vörðurnar. Þarna standa þær þétt saman eins og menn á mosagrónu taflborði og gatan er djúpt mörkuð af þúsundum járnaðra hesthófa.
Þegar komið er langleiðina að Stóra-Skógfelli greinist Sandakravegurinn út úr til suðausturs yfir hraunið og að Sandhól. Til gamans geta göngumenn  leikið sér að því að telja vörðurnar frá Litla-Skógfelli að gatnamótunum en þær eru 22. Sandakravegurinn þarna yfir er fallegur,  djúpmarkaður og skoðunarverður.
Vestan við Stóra-Skógfell er Gíghæðin og er stutt ganga frá fellinu yfir í gígana og þaðan yfir á Grindavíkurveginn. Í austri blasir Fagradalsfjallið við með sína fylgifiska s.s. Sandhól og Kastið.
Sunnan Stóra-Skógfells liggur vegurinn austan undir fallegri gígaröð, Sundhnúksgígum, sem er um 8 km löng og áfram að Sundhnúk sem er aðal gígurinn og stendur hann norðan við Hagafell. Þegar komið er framhjá Hagafelli að austanverðu fer að halla undan til Grindavíkur og spöl neðar greinst leiðin til „allra átta” um gamalgróið hraun niður til bæja.
Gönguferð eftir Skógfellaveginum tekur um 6-7 klst. með hvíldum og trúlega er skemmtilegra að ganga hana frá suðri til norðurs því útsýni er þá víðáttumeira og spannar yfir lengri tíma ferðarinnar.
Heimild: Sesselja G. Guðmundsdóttir, Örnefni og gönguleiðir í Vatnsleysustrandarhreppi. Útg. 1995.
Guðmundur Rúnar meistari í níunda sinn
Farþegum WOW air fjölgaði um 56% í júní
Ferðafélag Íslands og VÍS fara af stað með heilsueflandi gönguferðir
Gengið að prestvörðunni í blíðskaparveðri
Það þarf að lífga upp á Hafnargötuna
Hljómsveitin Par-Ðar gefur út nýtt tónlistarmyndband
Keflavík í 4. sæti eftir sigur á Tindastól
Bannað að gista utan skipulagðra tjaldsvæða í Vogum
Ókeypis skólagögn í Gerðaskóla
Gengi hlutabréfa Icelandair hækka enn
Tveir Keflvíkingar í úrvalsliði vikunnar
Sverrir Þór leitar að nýjum útlendingi í meistaralið Keflavíkur
Það þarf að lífga upp á Hafnargötuna
Hljómsveitin Par-Ðar gefur út nýtt tónlistarmyndband
Keflvískur peyi skotfastastur á N1 mótinu
Keflavík í 4. sæti eftir sigur á Tindastól
Ferðafélag Íslands og VÍS fara af stað með heilsueflandi gönguferðir
Guðmundur Rúnar meistari í níunda sinn
Bannað að gista utan skipulagðra tjaldsvæða í Vogum
Gengið að prestvörðunni í blíðskaparveðri
Einar Örn gefur út nýtt lag
Tveir Keflvíkingar í úrvalsliði vikunnar
Sverrir Þór leitar að nýjum útlendingi í meistaralið Keflavíkur
Heimildamynd um eina heimilislausa mann Reykjanesbæjar gefin út
Hagnaður ríkis á kostnað Reykjanesbæjar
Glæsilegt listaverk við Hafnargötuna í Reykjanesbæ
Keflvískur peyi skotfastastur á N1 mótinu
Sauð egg og slökkviliðið mætti í heimsókn
Gætu orðið auknar tafir á flugi til Bandaríkjanna
Hópferðir Sævars aka nemendum Akurskóla og Háaleitisskóla
Freyr lét rauðu lokkana fjúka
Nýjar Víkurfréttir komnar á vefinn
Efni frá United Silicon valda óþægindum
Einar Örn gefur út nýtt lag
Heimildamynd um eina heimilislausa mann Reykjanesbæjar gefin út
Sjónvarp: „First Lego League“ hlaut Hvatningarverðlaun 2017
Ískalt Íslandsmet í ísbaði
Suðurnesjamagasín - horfðu hér!
VF sjónvarp: Ragnheiður Elín ræðir við Kristján Gunnarsson
Kolbrún Júlía dúxaði með 9,74 í meðaleinkunn
Sjónvarp: Svona er púlsinn á ferðaþjónustunni
Sjónvarp: Útskáladagurinn haldinn hátíðlegur
Fjölbreytt sjónvarp frá Suðurnesjum
Slökkvilið Grindavíkur fékk þráðlausar klippur
Heimildamynd um eina heimilislausa mann Reykjanesbæjar gefin út
Suðurnesjamagasín - horfðu hér!
Ískalt Íslandsmet í ísbaði
Sjónvarp: „First Lego League“ hlaut Hvatningarverðlaun 2017